قایناق‌لاری‌نین گیزلی‌لیگینی قورویا‌راق حکومت‌لرین و دیگر تشکیلات‌لارین حساس سندلرینی یایینلایان، سوئد مرکزلی بین الخالق تشکیلات سایتین قوروجوسو ژولیان آسانژ، آمریکادا دموکرات پارتی‌نین الکترونیک پوست‌لارینی اونلارا چات‌دیران قایناغین روس حکومتی اولمادیغینی ایفاده ائتدی.
آسانژ، آمریکادا یایینلانان فاکس تلویزیون کانالینا وئردیگی موصاحیبه‌ده، دموکرات پارتی کومیته‌سی و هیلاری کلینتونون پرزیدنت کامپانیاسینی ایجرا ائدن جان پودستانین الکترونیک -یازی‌لاریم هک‌لنمسینه باغلی آچیقلاما‌لار وئریب.
آسانژ، میل‌لری  ویکیلیکس‌ه روسیانین وئرمدیگینی ایفاده ائده‌رک،
"قایناغیمیز روس حکومتی دئییل دئیه بیلرم. بونو اؤتن ایکی آیدا دفعه‌لرله تکرار ائتدیم" ایفاده‌لرینی ایستیفاده ائتدی.
ژولیان آسانژ، آمریکا حکومتی‌نین بو ادعا‌لاری دیللندیرمسی‌نین تمل سببی اولا‌راق دونالد ترامپ‌ین مشروعلوغونا کؤلگه سالماق ایستمه‌سینی گؤستردی.
سایتین نشر ائتدیگی سندلرین دوغرولوغونو ساوونان آسانژ، بون‌لارین آمریکادا دا گئنیش قبول گؤردوگونو سؤیله‌دی.
آسانژ، آمریکا پرزیدنتی باراک اوبامانین روسیا دیپلومات‌لاری دپورت ائتمه‌سی‌نین آردین‌دان آمریکا دولتین‌دن گلن آچیقلاما‌لارین دا بونو ثبوت ائتدیغینی ادعا ائتدی.
سایتین قوروجوسو ژولیان آسانژ 2012-جی ایلدن بری اکوادورون لندن سفیرلیگینده یاشاییر.
اکوادور حکومتی آسانژین سیغینا‌جاق مراجعتینی قبول ائتمیشدی.
اینگیلیس‌لر ایسه آسانژی اؤلکه‌دن آیریلماسینا ایجازه وئرمه‌یه‌جک‌لرینی لازیم اولسا سفیرلیگی ایشغال ائده‌جک‌لرینی آچیقلامیش‌لار.
